Klokken seks torsdag morgen opstod der brand i et ubeboet hus på Hovedgaden i Løkken. Brandårsagen er endnu ukendt, men de foreløbige undersøgelser tyder på, at branden er startet omkring køleskabet. Der er sket minimal skade på huset. To timer senere, lidt i otte, opstod der brand i en stålhal på Lundgårdsvej i Brønderslev. En traktor brød pludselig i brand. Brandvæsnet fik hurtigt trukket traktoren ud af hallen. Der var hverken dyr eller personer i hallen.

Opsummering:
Torsdag morgen måtte brandmænd rykke ud i Løkken og i Brønderslev.